gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3269, del 22-06-1998 (1998/5152)

Pròrroga del termini d'exposició pública del projecte de revisió del Pla General d'Ordenació Urbana de Castelló de la Plana.
----------------------------------------------------------------------------------------------------------------------------

### Dades del document

Número de DOGV
:   3269

Data del DOGV
:   22-06-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/5152


Organisme emissor
:   Ajuntament de Castelló de la Plana

Tipus de document
:   Anunci

Pròrroga del termini d'exposició pública del projecte de revisió del Pla General d'Ordenació Urbana de Castelló de la Plana. [1998/X5152]
  
Per tal de complir l'acord del Plenari de l'Ajuntament, adoptat en sessió de 30 d'abril de 1998, mitjançant anunci d'aquesta Alcaldia, publicat als periòdics Mediterráneo, Levante de Castelló i El Mundo del dia 16 de maig, al Butlletí Oficial de la Província núm. 60, i al Diari Oficial de la Generalitat Valenciana núm. 3.245, tots dos del dia 19 de maig de 1998, ha romangut exposat al públic durant el termini d'un mes, termini que finalitza el dia 19 d'aquest mes, la documentació, inclòs l'estudi d'Impacte Ambiental, de la Revisió del Pla General d'Ordenació Urbana de Castelló de la Plana, a la Casa Consistorial, i al local municipal denominat Primer Molí, situat al final de l'avinguda dels Caputxins (PERI 19).
  
Per tal de facilitar als possibles interessats, particularment als habitants del Grau, el coneixement d'aquesta documentació i la presentació d'al·legacions, la Comissió de Govern, en sessió duta a terme el dia 5 de juny de 1998, acordà d'ampliar el termini d'informació pública fins el dia 30 de juny de 1998, i exposar una còpia de la documentació fonamental de l'esmentada Revisió als locals del Casal Jove del Grau de Castelló de la Plana.
  
Per tal de complir aquests acords, i perquè en prengueu coneixement, es fa públic que la documentació de la Revisió del Pla General d'Ordenació Urbana de Castelló de la Plana, estarà exposada al públic fins el dia 30 de juny d'aquest any, per a consultar-la, a més, a la Casa Consistorial, plaça Major, núm. 1, on pot ser consultada de dilluns a divendres, i de 9 a 14 hores, a l'edifici municipal denominat Primer Molí, siti al final de l'avinguda dels Caputxins (PERI 19), on pot ser consultada de dilluns a divendres, entre les 9 i les 14 hores i entre les 17 i les 20 hores, i dissabtes de 9 a 14 hores.
  
Còpia de la documentació fonamental de l'esmentada Revisió també podrà ser consultada als locals del Casal Jove (avinguda del Port, s/n) del Grau de Castelló de la Plana, de dilluns a divendres entre les 9 i les 14 hores i entre les 17 i les 20 hores, i dissabtes, entre les 9 i les 14 hores.
  
Les al·legacions s'hauran de presentar al Registre General de l'Ajuntament de Castelló de la Plana, (planta baixa), situat a la plaça Major, núm. 1, durant el mateix termini.
Diari Oficial de la Generalitat Valenciana


Sumari del DOGV 3219, del 07-04-1998 (1998/1871)

Ressenya de la Resolució de 24 de febrer de 1998, d'aprovació definitiva de la modificació de l'art. 95 (comerç) de les Normes Urbanístiques del Pla General d'Alacant.
-----------------------------------------------------------------------------------------------------------------------------------------------------------------------

### Dades del document

Número de DOGV
:   3219

Data del DOGV
:   07-04-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/1871


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Ressenya de la Resolució de 24 de febrer de 1998, d'aprovació definitiva de la modificació de l'art. 95 (comerç) de les Normes Urbanístiques del Pla General d'Alacant. [1998/X1871]
  
El conseller d'Obres Públiques, Urbanisme i Transports, per Resolució de 24 de febrer de 1998, va aprovar definitivament la modificació de l'article 95 (comerç) de les Normes Urbanístiques del Pla General d'Alacant.
  
Contra aquesta resolució, que exhaureix la via administrativa, es podrà interposar un recurs contenciós administratiu, davant del Tribunal Superior de Justícia de la Comunitat Valenciana, en el termini de dos mesos, comptats des de l'endemà de la notificació. Per a la interposició d'aquest recurs serà requisit imprescindible que, prèviament, el recurrent en comunique a aquest òrgan la interposició. Tot això de conformitat amb el que estableixen els articles 57.2.f) i 58 de la Llei Reguladora de la Jurisdicció Contenciosa Administrativa , i els articles 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Tot això, sense perjudici que es puga interposar qualsevol altre recurs que es considere oportú.
  
El text íntegre de la resolució juntament amb les normes urbanístiques aprovades ha estat publicat íntegrament en el Butlletí Oficial de la Província d'Alacant numero 53, del dia 5 de març de 1998.
Diari Oficial de la Generalitat Valenciana


Sumari del DOGV 3385, del 02-12-1998 (1998/9892)

Informació pública del Projecte d'Urbanització de la Prolongació del carrer Ramón y Cajal.
------------------------------------------------------------------------------------------

### Dades del document

Número de DOGV
:   3385

Data del DOGV
:   02-12-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/9892


Organisme emissor
:   Ajuntament de Mutxamel

Tipus de document
:   Anunci

Informació pública del Projecte d'Urbanització de la Prolongació del carrer Ramón y Cajal. [1998/S9892]
  
L'Ajuntament Ple en sessió celebrada el 19 d'octubre de 1998, va acordar sotmetre a informació pública per un termini de 20 dies el Projecte d'Urbanització de la Prolongació del carrer Ramón y Cajal, redactat per l'estudi d'arquitectes Laboratorios de Proyectos, SL.
  
Cosa que es fa pública per a general coneixement, i durant el termini abans esmentat, l'expedient estarà depositat en el negociat d'Urbanisme d'aquest Ajuntament per a la seua consulta, i es podran formular les al·legacions i observacions que s'estimen pertinents.
Diari Oficial de la Generalitat Valenciana


Sumari del DOGV 3173, del 30-01-1998 (1998/382)

Informació pública de l'inici de la tramitació de l'estudi de detall consistent en la redistribució del polígon D del Pla Parcial del Sector 15, presentat per Reva, SA.
------------------------------------------------------------------------------------------------------------------------------------------------------------------------

### Dades del document

Número de DOGV
:   3173

Data del DOGV
:   30-01-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/382


Organisme emissor
:   Ajuntament de Riba-roja de Túria

Tipus de document
:   Anunci

Informació pública de l'inici de la tramitació de l'estudi de detall consistent en la redistribució del polígon D del Pla Parcial del Sector 15, presentat per Reva, SA. [1998/M382]
  
Aquesta Alcaldia ha dictat, en data 18 de desembre de 1997, la resolució número 1.851, per la qual es resol el següent:
  
Iniciar la tramitació de l'estudi de detall consistent en la redistribució del polígon D del Pla Parcial del Sector 15, presentat per Reva, SA, i sotmetre'l a informació pública, mitjançant un edicte publicat en el Diari Oficial de la Generalitat Valenciana, per termini de 20 dies hàbils, perquè durant l'esmentat termini els interessats puguen consultar-lo i presentar-hi al·legacions o suggeriments. Transcorregut l'esmentat termini s'haurà d'elevar al Ple per a la seua aprovació definitiva.
  
Tot això de conformitat amb el que disposa l'article 52, en relació amb el 46.3, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
Diari Oficial de la Generalitat Valenciana


Sumari del DOGV 3159, del 12-01-1998 (1998/0010)

Rotlle d'apel·lació número 213/97. Cèdula de notificació.
---------------------------------------------------------

### Dades del document

Número de DOGV
:   3159

Data del DOGV
:   12-01-1998

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   1998/0010


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 213/97. Cèdula de notificació. [98/A0010]
  
Román Rodríguez de Albaladejo, secretari judicial de la Secció Novena de la Audiència Provincial de València, mitjançant aquest edicte, faig saber:
  
Que, en virtut del que s'ha acordat per la resolució del dia d'avui, dictada en el rotlle d'apel·lació número 213/1997, procedent del judici de desnonament número 578/1996, del Juzgado de Primera Instància número 4, s'ha acordat notificar a l'apel·lat incomparegut en aquesta alçada, que es dirà més avall, la sentència dictada en l'esmentat rotlle, que té l'encapçalament i decisió següents:
  
«Encapçalament
  
La Secció Novena de l'Audiència Provincial de València, sent-ne ponent la magistrada María Carmen Escrig Orenga, ha vist aquest rotlle d'apel·lació número 213/1997, procedent de les actuacions de judici de desnonament, promogudes davant el Jutjat de Primera Instància número 4 de València, amb el número 578/1996, entre les parts següents: d'una banda, com a demandant apel·lant, el senyor Manuel Mellado Porres, representat per la procuradora Ana Ballesteros Navarro, i d'una altra, com a demandats apel·lats, el senyor Antonio Segura Folch, representat pel procurador Javier Roldán García, i el senyor Alfonso Segura Palazon, sobre el desnonament d'un local de negoci por falta de pagament, en virtut del recurs d'apel·lació interposat pel demandant.
  
Decisió
  
Desestimem el recurs d'apel·lació formulat per la representació del senyor Manuel Mellado Porras contra la sentència de data 20 de desembre de 1996, dictada en les actuacions número 578/1996 del Jutjat de Primera Instància número 4 de València, la qual confirmem, i condemnem la part apel·lant al pagament de las costes causades en aquesta alçada.»
  
I perquè el que s'ha acordat es complisca i valga de notificació a l'apel·lat incomparegut en aquesta alçada, senyor Alfonso Segura Palazon, i amb la prèvia fixació del present edicte al tauler d'anuncis d'aquesta Secció i la seua publicació en el Diari Oficial de la Generalitat Valenciana, el lliure i l'expedisc.
  
València, 15 de desembre de 1997.- El secretari judicial.
  
Audiència Provincial de València
Diari Oficial de la Generalitat Valenciana


Sumari del DOGV 3238, del 08-05-1998 (1998/2715)

Ressenya de l'Acord de 26 de gener de 1998, de la Comissió Territorial d'Urbanisme, d'aprovació definitiva de la modificació puntual número 2 de les Useres.
------------------------------------------------------------------------------------------------------------------------------------------------------------

### Dades del document

Número de DOGV
:   3238

Data del DOGV
:   08-05-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/2715


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Ressenya de l'Acord de 26 de gener de 1998, de la Comissió Territorial d'Urbanisme, d'aprovació definitiva de la modificació puntual número 2 de les Useres. [1998/A2715]
  
De conformitat amb l'article 59.4.B de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV núm. 2394, de 24 de novembre de 1994), es publica una ressenya dels acords d'aprovació definitiva de plans d'urbanisme publicats en el Butlletí Oficial de la Província de Castelló número 34, de 19 de març de 1998:
  
«Acord de 26 de gener, de la Comissió Territorial d'Urbanisme de 1998, d'aprovació definitiva de la modificació puntual número 2 del municipi de les Useres.»
  
Contra aquesta resolució, que no esgota la via administrativa, s'hi podrà interposar un recurs ordinari davant el conseller d'Obres Públiques, Urbanisme i Transports de la Generalitat Valenciana, en el termini d'un mes, comptat a partir de la data de publicació d'aquest anunci. Això sense perjudici d'interposar qualsevol altre recurs que es considere oportú.
Diari Oficial de la Generalitat Valenciana


Sumari del DOGV 3344, del 05-10-1998 (1998/7920)

Informació pública del Projecte de Reparcel·lació de la Cantonada Nou de Març i Carrer Sant Miquel de Castelló de la Plana.
---------------------------------------------------------------------------------------------------------------------------

### Dades del document

Número de DOGV
:   3344

Data del DOGV
:   05-10-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/7920


Organisme emissor
:   Teresa Cervera Cervera i Maria Teresa Marco Cervera

Tipus de document
:   Anunci

Informació pública del Projecte de Reparcel·lació de la Cantonada Nou de Març i Carrer Sant Miquel de Castelló de la Plana. [1998/M7920]
  
De conformitat amb els articles 68, 69.A), 48.A), B) i C) i 46.3 de la Llei Reguladora de l'Activitat Urbanística, escau sotmetre el projecte de reparcel·lació i la documentació annexa a informació pública durant el termini de 20 dies hàbils, comptadors a partir de l'endemà de la publicació d'aquest anunci en el Diari Oficial de la Generalitat Valenciana.
  
Durant aquest termini, els interessats podran formular les reclamacions que els convinguen segons dret i a aquest efecte qualsevol interessat podrà consultar l'expedient dipositat a la Notaria del senyor Joaquín Serrano Yuste, situada a Castelló de la Plana, plaça de Santa Clara, número 12-5é; així mateix, qualsevol persona podrà comparéixer en aquesta notaria per tal d'obtenir còpia de l'acta de protocol·lització del projecte i de la documentació annxa, o sol·licitar l'exhibició d'aquesta. La documentació es troba també dipositada a l'Ajuntament de Castelló de la Plana i podrà ser consultada els dies hàbils en horari d'atenció al públic. Les al·legacions que, si escau, siguen formulades, es presentaran davant l'Ajuntament de Castelló de la Plana, al seu Registre General.
  
Aquest anunci s'expedeix als efectes de l'article 59.4 de la Llei de Règim Jurídic de les Administracions Públiques i del Procediment Administratiu Comú i l'article 46.3 de la LRAU.
  
Castelló de la Plana, 2 de setembre de 1998.- Teresa Cervera Cervera i María Teresa Marco Cervera.
  
b) LICITACIÓ DE CONTRACTES ADMINISTRATIUS
  
5. Altres administracions
  
Ajuntament d'Ontinyent
Diari Oficial de la Generalitat Valenciana


Sumari del DOGV 3269, del 22-06-1998 (1998/5111)

Concurs número 98/2/SU/10/01. Arrendament de dues unitats de vehicles turismes per al Servei de la Policia Local.
-----------------------------------------------------------------------------------------------------------------

### Dades del document

Número de DOGV
:   3269

Data del DOGV
:   22-06-1998

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   1998/5111


Organisme emissor
:   Ajuntament de Mislata

Tipus de document
:   Anunci

Concurs número 98/2/SU/10/01. Arrendament de dues unitats de vehicles turismes per al Servei de la Policia Local. [1998/A5111]
  
S'ha aprovat, mitjançant un acord de l'Ajuntament en ple de data 28 de maig de 1998, el plec de condicions jurídiques i economicoadministratives que han de regir la contractació per procediment obert, concurs, de l'arrendament de dues unitats de vehicles turismes per al Servei de la Policia Local, el qual s'exposa al públic durant vuit dies, comptadors des de l'endemà d'aquesta publicació a l'efecte d'atendre reclamacions.
  
Simultàniament, i sense perjudici d'ajornar quan calga el procediment d'adjudicació, en el cas que es formulen reclamacions contra el plec, s'anuncia a través d'aquest edicte l'obertura del procediment d'adjudicació en la forma que s'assenyala tot seguit:
  
1. Entitat adjudicadora
  
Ajuntament de Mislata.
  
Plaça de la Constitució núm. 8.
  
46661 Mislata.
  
Telèfon: 43 469 53 48, fax: 96 370 38 06.
  
2. Objecte del contracte
  
Contractació de l'arrendament de dues unitats de vehicles turismes per al Servei de la Policia Local.
  
Termini d'entrega: un mes.
  
Termini d'execució del contracte: tres anys des de la formalització del contracte, és a dir 36 mesos.
  
3. Tramitació, procediment i forma d'adjudicació
  
Tramitació: ordinària.
  
Procediment: obert.
  
Forma d'adjudicació: concurs.
  
4. Pressupost base de licitació: 3.000.000 de pessetes, a raó de 83.333 pessetes/mes, IVA inclòs, per cada un dels vehicles.
  
5. Garanties
  
No se n'exigeixen.
  
6. Obtenció de documentació i informació
  
Ajuntament de Mislata, Negociat de Contractació.
  
Telèfon 34 159 30 24.
  
7. Presentació d'ofertes
  
El termini de presentació de proposicions s'iniciarà amb la publicació de l'anunci de concurs en el Diari Oficial de la Generalitat Valenciana, en horari de 09.00 hores a 14.00 hores, i conclourà als 26 dies naturals següents als d'aquesta publicació. Si l'últim dia és dissabte o festiu, el termini acabarà el següent hàbil posterior.
  
Documentació que integrarà les ofertes: la que figura en el plec de condicions.
  
Lloc de presentació: Ajuntament de Mislata, Negociat de Contractació.
  
8. Obertura de les ofertes
  
L'acte d'obertura de pliques s'efectuarà a les 14.00 hores del primer dimecres següent al de l'acabament del termini de presentació d'ofertes. En el cas que aquest dia siga inhàbil, es traslladarà al dia següent a la mateixa hora.
  
9. Despeses d'anuncis
  
A compte de l'adjudicatari.
Diari Oficial de la Generalitat Valenciana


Sumari del DOGV 3270, del 23-06-1998 (1998/5265)

ACORD de 4 de juny de 1998, del Govern Valencià, pel qual s'autoritza determinada transferència de crèdit del capítol I (Despeses de personal) del programa pressupostari 714.30 Indústries i relacions Agràries al programa 121.60 Unitats d'Atenció al Ciutadà per a l'adscripció d'un lloc de treball, per import 1.395.690 pessetes.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3270

Data del DOGV
:   23-06-1998

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   1998/5265


Organisme emissor
:   Conselleria d'Economia, Hisenda i Administració Pública

Tipus de document
:   Acord

ACORD de 4 de juny de 1998, del Govern Valencià, pel qual s'autoritza determinada transferència de crèdit del capítol I (Despeses de personal) del programa pressupostari 714.30 Indústries i Relacions Agràries al programa 121.60 Unitats d'Atenció al Ciutadà per a l'adscripció d'un lloc de treball, per import 1.395.690 pessetes. [1998/X5265]
  
El Govern Valencià, en la reunió del dia 4 juny de 1998, adoptà l'acord següent:
  
La Sotssecretaria per a la Modernització de les Administracions Públiques ha presentat sol·licitud per a adscriure el lloc de treball 18.146 de la Conselleria d'Agricultura, Pesca i Alimentació a aquesta sotssecretaria. És per això que, una vegada que la Conselleria ha manifestat conformitat a aquesta sol·licitud, s'ha proposat la corresponent modificació pressupostària per a transferir els crèdits corresponents del capítol I del programa 714.30 «Indústries i relacions agràries» al programa 121.60 «Unitats d'atenció al ciutadà» per un import de 1.395.690 pessetes.
  
En aquest sentit, en virtut del que disposen els articles 17 i 18.a) de la Llei 15/1997, de 29 de desembre, de Pressupostos de la Generalitat Valenciana per a l'exercici 1998, i d'acord amb la limitació continguda en l'article 33.a) del Text Refós de la Llei d'Hisenda Pública de la Generalitat Valenciana, a proposta del conseller d'Economia, Hisenda i Administració Pública, el Govern Valencià
  
ACORDA
  
Primer
  
Autoritzar la minoració de crèdit en l'aplicació pressupostària 18.66.636.45.11 per import d'1.395.690 pessetes.
  
Segon
  
Autoritzar l'increment de crèdit en l'aplicació pressupostària 65.17.293.11.56 per import d'1.395.690 pessetes
  
València, 4 de juny de 1998
  
El conseller secretari del Govern Valencià,
Diari Oficial de la Generalitat Valenciana


Sumari del DOGV 3168, del 23-01-1998 (1998/371)

Informació pública del Programa d'Actuació Integrada per a l'àrea del Tulell.
-----------------------------------------------------------------------------

### Dades del document

Número de DOGV
:   3168

Data del DOGV
:   23-01-1998

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/371


Organisme emissor
:   Penades, SL

Tipus de document
:   Anunci

Informació pública del Programa d'Actuació Integrada per a l'àrea del Tulell. [1998/M371]
  
Per tal de donar compliment al que estableix l'article 46.3 de la Llei 6/1994, de la Generalitat Valenciana, Reguladora de l'Activitat Urbanística (Diari Oficial de la Generalitat Valenciana número 2.394, de 24 de novembre de 1994), la mercantil Penades, SL publica que s'ha presentat un programa d'actuació integrada per a l'àrea del Tulell.
  
El programa consta de la següent documentació:
  
- Una memòria justificativa.
  
- Una proposta tècnica consistent en el projecte d'urbanització.
  
- Justificant d'innecessitat de sol·licitud de la cèdula d'urbanització.
  
Amb això es dona compliment al que disposa l'article 32 de l'esmentada Llei 6/1994 quant a la documentació exigida per als programes que desenvolupen actuacions integrades. Una còpia del dit programa s'ha presentat per a la seua protocol·lització en la Notaria del senyor Ricardo Tabernero Capella, amb domicili a l'avinguda dels Sants Patrons, número 6, entresòl tercera, on es protocol·litzarà la alternativa i la resta de documentació que l'acompanya, mitjançant la corresponent acta, i on podrà vosté consultar-lo, en horari d'oficines, dins del termini legalment establit.
  
Igualment, s'ha dipositat una altra còpia d'aquest en l'Ajuntament d'Alzira, carrer de Sant Roc, número 6, en les dependències d'Urbanisme, on podrà consultar-lo en horari d'oficines.
  
L'àmbit de l'actuació integrada que desenvolupa el programa comprén la totalitat del sector 2 del Pla General d'Ordenació Urbana d'Alzira, conegut com a Polígon Tulell.
  
Penades, SL ha optat pel tràmit simplificat establit en l'article 48 de la Llei 6/1994, i, en conseqüència, li participe que es publicarà l'anunci corresponent en el periòdic Las Provincias i en el Diari Oficial de la Generalitat Valenciana; vosté disposarà d'un termini de 20 dies hàbils, comptats des del dia següent a la publicació de l'esmentat anunci en el Diari Oficial de la Generalitat Valenciana, per a comparéixer en la notaria, examinar els projectes i obtindre còpia de la protocol·lització d'aquests o presentar davant l'Ajuntament tant al·legacions com alternatives tècniques que pretenguen competir amb la presentada; dins dels cinc dies següents es podran presentar les proposicions juridicoeconòmiques per a executar qualsevol de les alternatives, d'acord amb el que disposa l'article 32 de l'esmentada Llei 6/1994.